**Ministru kabineta noteikumu projekta “Grozījums Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījums Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” (turpmāk – MK Noteikumu projekts) paredz noteikt valsts atbalsta programmas turpinājumu, ieskaitot 2021.gada jūnija mēnesi.  MK Noteikumu projekts stāsies spēkā nākamajā dienā pēc tam, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par šo noteikumu ietvertā komercdarbības atbalsta saderību ar Eiropas Savienības iekšējo tirgu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK Noteikumu projekts izstrādāts saskaņā ar Covid-19 infekcijas izplatības seku pārvarēšanas 2. pantu un 15. panta trešo daļu, lai sniegtu atbalstu Covid-19 krīzes skartam uzņēmumam apgrozāmo līdzekļu plūsmas krituma kompensēšanai, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi 2021.gadā turpinātu mērķtiecīgas aktivitātes, kas vērstas uz Latvijas tautsaimniecības ilgtspējīgu attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī 2020.gada 6.novembrī atkārtoti izsludināta un 2021.gada 2.februārī pagarināta līdz 2021.gada 7.aprīlim ārkārtējā situācija un tiek turpināts pastiprināt dažāda veida ierobežojumus, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot atbalsta pasākumus Covid-19 krīzes pārvarēšanai.  Ministru kabinetā 2020.gada 10.novembrī tika apstiprināti noteikumi Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK Noteikumi Nr.676), nosakot kritērijus, pieprasīšanas un piešķiršanas kārtību, ko piemēro krīzes skartajiem nodokļu maksātājiem granta veidā apgrozāmo līdzekļu plūsmas kompensācijai.  Atbilstoši Valsts ieņēmumu dienesta datiem uz 2021.gada 13.maiju kopā reģistrēti 36 957 pieteikumi par kopējo atbalsta summu 453821098.38 EUR. Uz 2021.gada 13.maija ir izmaksāti 25 709 granti par kopējo summu 308 586 561.9 EUR. Kopā atteikti 4162 pieteikumi par kopējo summu 17 733 292.26 EUR.  Ņemot vērā, ka valstī joprojām pastāv ierobežojumi uzņēmēju saimnieciskajai darbībai, kas saistīti ar pasākumiem Covid-19 infekcijas izplatības mazināšanai, 2021.gada 20.maijā Krīzes vadības grupā uzņēmējdarbības veicināšanai tika skatīts jautājums par apgrozāmo līdzekļu atbalsta programmas turpināšanu 2021.gada jūnija mēnesī, apspriežot noteikumu projektu ar nozares uzņēmējiem. Lai nodrošinātu vienmērīgu pāreju uz saimnieciskās darbības atjaunošanu, ņemot vērā, ka epidemioloģiskā situācija uzlabojas un tiek samazināti saimnieciskās darbības ierobežojumi, tika nolemts pagarināt atbalsta programmu par 1 mēnesi, vienlaikus paredzot samazinātu atbalsta apmēru. konkrētā atbalsta ierobežošanas pieeja ievēro tiesiskās paļāvības principu, jo uzskatāms, ka pašreizējie komercdarbības vides un konkrētās lietas apstākļi ir uzlabojušies, salīdzinot ar iepriekšējiem atbalsta perioda mēnešiem.  Attiecīgi MK Noteikumu projekts paredz:   1. atbalsta periodu pagarināt arī par 2021.gada jūnija mēnesi un atbalsta apmēru noteikt 30% apmērā no uzņēmuma bruto darba algas, par kuru samaksāti darba algas nodokļi 2020. gada augustā, septembrī un oktobrī, bet ne vairāk kā 50 000 EUR mēnesī;   Ar MK noteikumu projektu tiek virzīta iniciatīva pagarināt atbalsta pieejamību arī par 2021.gada jūnija mēnesi, vienlaikus samazinot atbalsta apmēru. Tāpat ar MK noteikumu projektu paredzēts pieteikšanos par jūnija mēnesi noteikt līdz 2021.g. 15.jūlijam, savukārt par pārējiem atbalsta perioda mēnešiem tiek pārtraukta iesniegumu pieņemšana par 2021.gada mēnešiem un 2020.gadu līdz ar 2021.gada 15.jūniju.   1. papildināt atbalst programmu ar papildus finansējumu, kas nepieciešams pieteikumiem par 2021.g. jūnija mēnesi: ~50 000 000 EUR;   Ņemot vērā, ka plānots pagarināt atbalsta programmas periodu par 1 mēnesi, Ekonomikas ministrija ir veikusi aprēķinus, kāds finansējums būtu nepieciešams papildus. Aprēķināts, ka, ņemot vērā ar MK Noteikumu projektu virzītos nosacījumus, kopā nepieciešami 50 milj. EUR (pēc Valsts ieņēmuma dienesta datiem par 2021.gada maija mēnesi būs nepieciešami apt. 110 milj. EUR, ņemot vērā ar 2021.gada 29.aprīļa noteiktos ierobežojumus nozarei, attiecīgi samazinot atbalsta apmēru, par jūnija mēnesi būs nepieciešami 50 milj. EUR. Minētais aprēķins var mainīties, ņemot vērā tautsaimniecībā notiekošos procesus un saimnieciskās darbības turpmākos ierobežojumus).   1. Iekļautas tiesiskā skaidrības normas un tehniski precizējumi   Esošā situācija liecina, ka praksē ņemot vērā uzņēmuma individuālo grāmatvedības politiku un no tās izrietošo darījumu noformēšanu var atšķirties konkrētā perioda uzņēmuma apgrozījuma krituma rezultāts, tādējādi ietekmējot granta atbalsta saņemšanu. Minēto situāciju ietekmē avansa rēķina formas izvēle darījuma noformēšanai un iegrāmatošanai, kā arī ieņēmumu deklarēšanas brīža izvēle. Lai risinātu minēto situāciju MK Noteikumu projekts precizē, ka apgrozījumu un tā kritumu nosaka vērtējot pievienotās vērtības nodokļa deklarācijas datus. Uzņēmumiem, kas nav pievienotās vērtības nodokļu maksātāji, apgrozījumu kritumu vērtē, ņemot vērā ieņēmumus no saimnieciskās darbības (līdzīga pieeja ir Mikrouzņēmums nodokļa likuma normās, kas definē, ka apgrozījums ir saimnieciskās darbības ieņēmumi).  Saskaņā ar Ministru kabineta 2013.gada 15.janvāra noteikumiem Nr.40 “Noteikumi par pievienotās vērtības nodokļa deklarācijām”, PVN deklarācijā tiek norādīta atsevišķi gan aprēķinātā PVN kopsumma (PVN deklarācijas (S) rinda), gan valsts budžetā maksājamā PVN summa, t.i., aprēķinātā PVN summa pēc priekšnodokļa atskaitīšanas (PVN deklarācijas 80.rinda). Attiecībā uz MK Noteikumu Nr.676 16.4.apakšpunktā iekļauto kritēriju, Valsts ieņēmumu dienesta administrēto nodokļu aprēķinātā kopsumma ietver arī PVN summu. Ar šo MK Noteikumu projekta anotāciju tiek skaidrots, ka MK Noteikumu 16.4 apakšpunktā minētajā nodokļu aprēķinā ir iekļaujama tāda valsts budžetā maksājamā PVN summa, kas ir aprēķināta, kā PVN summa pēc priekšnodokļa atskaitīšanas (PVN deklarācijas 80.rinda).  Esošā situācija liecina, ka uzņēmumiem/nodokļu maksātājiem ir atšķirīgs apgrozījuma (ieņēmumu) aprēķināšanas regulējums grāmatvedībā, tādēļ var atšķirties konkrētā perioda uzņēmuma apgrozījuma krituma rezultāts, tādējādi ietekmējot granta atbalsta saņemšanu. Lai rastu nepārprotamu aprēķinu, kā veidojas atbalsta summa par mēnešiem pēc ārkārtas situācijas atcelšanas, t.i. par 2021,gada maija un jūnija mēnesi, ar MK Noteikumu projektu tiek tehniski precizēta norma atbalsta apmēram (MK Noteikumu Nr.676 7.2punkts). Nemainīgi tiek paredzēts, ka atbalsta mēneša atbalsta apmērs kopā ar uzņēmuma attiecīgā apgrozījuma apmēru nevar pārsniegt salīdzinošā perioda kopējo apgrozījumu, t.i., atbalsts nepārsniedz apgrozījuma kritumu.  Eiropas Komisijas 2020.gada 16.decembrī pieņēma lēmumu par MK Noteikumiem Nr.676 (*SA.59592 (2020/N) – Latvia COVID-19: Grants to companies affected by the COVID-19 crisis to ensure the flow of working capital*).  Ņemot vērā MK Noteikumu projektā iekļautos grozījumus, MK Noteikumos Nr.676, Ekonomikas ministrija 5 darbdienu laikā sagatavos un iesniegs ar Finanšu ministriju saskaņotu informāciju Eiropas Komisijai, izmantojot SANI 2 sistēmu. Ekonomikas ministrija pēc tam, kad Eiropas Komisija pieņēmusi lēmumu par MK Noteikumu projektā ietvertā komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".  Valsts ieņēmumu dienests atbalsta izmaksu saskaņā MK Noteikumu projektā ietvertajiem grozījumiem veiks pēc MK Noteikumu projekta spēkā stāšanās. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti nodokļu maksātāji. Atbilstoši Valsts ieņēmumu dienesta datiem uz 2021.gada 20.maiju kopā reģistrēti 36 957 pieteikumi par kopējo atbalsta summu 453821098.38 EUR. Uz 2021.gada 20.maiju ir izmaksāti 25 709 granti par kopējo summu 308 586 561.9 EUR. Kopā atteikti 4162 pieteikumi par kopējo summu 17 733 292.26 EUR. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektā ietvertā tiesiskā regulējuma īstenošana tiks nodrošināta Valsts ieņēmumu dienesta esošo līdzekļu un cilvēkresursu ietvaros. Ar MK Noteikumu projektu paredzēts turpināt sniegt atbalstu nodokļu maksātājiem, kas veic saimniecisko darbību, bet to darbība ir ierobežota Covid-19 izplatības noteikto ierobežojumu dēļ, tādējādi stabilizējot situāciju tautsaimniecībā. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021.gads** | | Turpmākie trīs gadi (*euro*) | | | | |
| **2022** | | **2023** | | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 483 800 000 | 0 | 0 | 0 | 0 | 0 | 0 |
| 1.1. valsts pamatbudžets | 483 800 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 483 800 000 | 50 000 000 | 0 | 0 | 0 | 0 | 0 |
| 2.1. valsts pamatbudžets | 483 800 000 | 50 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -50 000 000 | 0 | 0 | 0 | 0 | 0 |
| 3.1. valsts pamatbudžets | 0 | -50 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +50 000 000 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Valsts ieņēmumu dienesta datiem uz 2021.gada 20.maiju kopā reģistrēti 36 957 pieteikumi par kopējo atbalsta summu 453 821 098.38 EUR. Uz 2021.gada 20.maija ir izmaksāti 25 709 granti par kopējo summu 308 586 561.9 EUR. Kopā atteikti 4162 pieteikumi par kopējo summu 17 733 292.26 EUR.  Ekonomikas ministrijā aprēķināts, ka, ņemot vērā ar MK Noteikumu projektu virzītos nosacījumus, par 2021.gada jūnija mēnesi nepieciešami 50 milj. EUR (pēc Valsts ieņēmuma dienesta datiem par 2021.gada maija mēnesi būs nepieciešami apt. 110 milj., ņemot vērā ar 2021.gada 29.aprīļa noteiktos ierobežojumus nozarei (t.i., 5,23 milj. EUR darba dienā), attiecīgi samazinot atbalsta apmēru uz pusi, par jūnija mēnesi būs nepieciešami 50 milj. EUR (2,5 milj. EUR x 20 darbdienas)). Minētais aprēķins var mainīties, ņemot vērā tautsaimniecībā notiekošos procesus un saimnieciskās darbības turpmākos ierobežojumus. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | MK Noteikumu projekta īstenošanai nepieciešamais finansējums 50 000 000 EUR apmērā tiks nodrošināts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. | | | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Ievērots Pagaidu regulējums (C(2020)1863), t.sk., tā 2021.gada 28.janvāra grozījumi C(2021) 564 Vienlaikus šī atsauce veidojama izņēmuma gadījumā, ievērojot Eiropas Komisijas prasības, kā arī privātpersonu intereses Covid-19 laikā. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Pagaidu regulējums (C(2020)1863), t.sk., tā 2021.gada 28.janvāra grozījumi C(2021) 564. | | |
| A | B | C | D |
| - | - | - | - |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programmas grozījumi tiks saskaņoti ar Eiropas Komisiju. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Priekšlikums ir izskatīts 2021.gada 20.maija Krīzes vadības grupas uzņēmējdarbības veicināšanai ietvaros, apspriežot noteikumu projektu ar nozares uzņēmējiem. Problēma identificēta, analizējot Valsts ieņēmumu dienesta datus par atbalsta programmas īstenošanu. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas (MK Noteikumu projekta izstrāde) un Valsts ieņēmumu dienesta (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministra pienākuma izpildītājs -

Zemkopības ministrs K.Gerhards

Vīza:

Valsts sekretāra pienākumu izpildītāja,

Valsts sekretāra vietniece Zaiga Liepiņa